Taggayt n lejdud, tesɛa azal muqqren deg usiweḍ d usɛeddi n tutlayt tayemmat si tsuta ɣer tayeḍ, imi seg-sen i d-beddu tutlayt, nutni i daɣbalu agejdan. Mi ara ad d-naf tiwaculin i mazal lejdud-nsen d tidiren, ttɛicin yid-sen deg yiwen n uxxam, nettaf-d yella usehbiber ɣef tutlayt n laṣel, imi lejdud d wid i yeẓran azal-is, ẓran amek i tt-id-ḥarren di tegrawliwin yezrin, akken ur tettruḥu ara, almi i d-tewweḍ ɣer tizi n wass-a.